L'Ajuntament d'Alaquàs ultima les obres de condicionament de la primera fase de la xarxa d'horts urbans d'Alaquàs
09/08/2013

# L'Ajuntament d'Alaquàs ultima les obres de condicionament de la primera fase de la xarxa d'horts urbans d'Alaquàs

*   09/08/2013
*   [Imprimir](#)
*   Compartir
*    https://www.alaquas.org/documento.asp?id\_do=13943

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13943%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20ultima%20les%20obres%20de%20condicionament%20de%20la%20primera%20fase%20de%20la%20xarxa%20d%27horts%20urbans%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13943/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13943/09082013dsc02439_Form_4.jpg)](https://www.alaquas.org/ficheros/documentos/2013/2/13943/09082013dsc02439_Form_10.jpg "<a href='https://www.alaquas.org/ficheros/documentos/2013/2/13943/09082013dsc02439_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs ultima les obres de condicionament de la primera fase de la xarxa d'horts urbans d'Alaquàs</a>")

El termini d'inscripció per participar en l'adjudicació d'horts estarà obert fins el 16 de setembre. Les sol·licituds hauran de presentar-se a l'Oficina d'Atenció Ciutadana de l'Ajuntament d'Alaquàs.

L'Ajuntament d'Alaquàs està ultimant en els últims dies les obres de condicionament de la primera fase de la xarxa d'horts urbans d'Alaquàs, on s'ha realitzat una neteja exhaustiva per poder llaurar i condicionar cadascuna de les 69 parcel·les que es sortejaran en la primera fase d'aquesta xarxa d'horts urbans.

Cal recordar que el termini d'inscripció per poder participar en l'adjudicació continua obert fins el 16 de setembre. A través d'aquesta primera convocatòria s'adjudicaran 69 horts urbans ubicats en la parcel·la rústica anomenada "L'Hortet de Ramon", en la partida de la Sequieta, junt a les instal·lacions municipals esportives del Terç. Aquestes parcel·les estaran destinades a horts urbans per a ús dels veïns i veïnes amb l'objectiu de fomentar entre la ciutadania la pràctica de l'agricultura.

Els horts s'adjudicaran per un període de dos anys a través de diversos procediments. Pel que fa a la distribució de les parcel·les, l'Ajuntament d'Alaquàs reservarà un total d'11 horts per als centres educatius: 8 per als col·legis, 1 per al Centre de Persones Adultes d'Alaquàs i 1 per a l'Associació de Minusvàlids d'Alaquàs (AMIAR), de manera que puguen incorporar l'hort urbà al programa escolar com un element imprescindible per a l'aprenentatge de diverses disciplines, explotant la seua funció educativa.

Mitjançant sorteig públic s'adjudicaran un total de 52 parcel·les: 26 per a aturats, 13 per a jubilats i pensionistes i 13 per a públic en general. Cada sol·licitant sols podrà presentar-se a un dels tres sortejos. Pel que fa a les parcel·les reservades per a associacions i col·lectius, s'adjudicaran un total de 5 segons el barem de les sol·licituds presentades.

Totes les parcel·les s'articularan en base a un passeig central on s'instal·laran plantes aromàtiques. Hi haurà també una zona d'esbarjo amb taules i cadires per a les famílies, una aula ecològica on s'impartiran cursos de formació i jornades de sensibilització i una zona de compostatge. Paral·lelament a la seua posada en marxa, l'Ajuntament durà a terme cursos de formació i jornades de sensibilització.

La xarxa d'horts urbans d'Alaquàs tindrà una extensió en esta primera fase de 7.688 metres quadrats. La seua dotació ha estat fruït d'un acord entre l'Ajuntament i els propietaris veïns i veïnes d'Alaquàs, que han realitzat un gran esforç per a la posada en marxa d'aquesta iniciativa que pretén fomentar la participació ciutadana, el desenvolupament sostenible, l'educació ambiental i la recuperació de l'agricultura tradicional i ecològica, promovent les relacions i l'intercanvi generacional.

El Ple de la Corporació Municipal va aprovar inicialment el passat mes de març, amb els vots a favor de PSPV-PSOE, Bloc-Els Verds i regidors no adscrits i les abstencions del PP, l'Ordenança Reguladora del Procediment d'Adjudicació i Règim d'ús dels Horts Urbans Municipals d'Alaquàs. Una Comissió composada per tots els grups polítics, tècnics municipals i persones sensibilitzades amb el tema, han estat treballant en els últims mesos per a la seua posada en marxa.